Back to Basics (כריסטינה אגילרה)

סקירה כללית

כריסטינה אגילרה מחליפה את התדמית שלה והסגנון המוזיקלי שלה כל אלבום. עם האלבום האחרון "בחזרה לשורשים" (Back to Basics) היא שואלת עצמה איזה מוזיקה נותנת לה השראה לשיר ולרקוד, עם אלבום קונצפט שאת ההשראה לו קיבלה לטענתה משנות ה-20, שנות ה-30, שנות ה-40 וזמרות כמו בילי הולידיי, אטה ג'יימס וזמרות קלאסיות שונות, והשפעות מודרניות יומיומיות. בתקליט אפשר למצוא אותה עובדת לראשונה עם מפיקי ההיפ הופ די ג'יי פרימר, לינדה פרי, קוואם, ריצ' האריסון, מארק רונסון. ובנוסף, עם המפיקה-כותבת לינדה פרי, מי שעבדה איתה על האלבום Stripped בשנת 2002. בשנת 2006 חברת המשקאות, פפסי, השיקה פרסומת בה אגילרה מבצעת קטע שיר מהאלבום Here to Stay", לצד זמרת לבנונית פופולרית, אליסה. הפרויקט השאפתני מחולק לשני דיסקים ומכיל 23 רצועות. החלק הראשון שהופק על ידי דיג'יי פרימייר מכיל 13 רצועות שמשלבות צליל של שנות העשרים, שלושים וארבעים עם R&B עם נגיעות מודרניות. החלק השני שהופק על ידי לינדה פרי כולל 9 רצועות עם צליל בלוז וליווי כינורות. "אין שום סימפולים - הכול מוזיקה אמיתית חיה".

סינגלים

הסינגל הראשון שעלה מהאלבום, "Ain't No Other Man", בוצע והוצג בבכורה בטקס פרסי הקולנוע של MTV לשנת 2006. הסינגל שוחרר ביוני 2006 והיה הסינגל המצליח ביותר מהאלבום כשהוא מגיע למקום ה6 במצעד ההוט100 בבילבורד שבארצות הברית.
"Hurt" נבחר לסינגל השני ששוחרר באוקטובר 2006, ולמרות הביקורות המרהיבות שקיבל, הצליח להגיע באמריקה למקום ה-19.
"Candyman" שוחרר כסינגל שלישי מהאלבום במרץ 2007 והצליח להגיע באמריקה למקום ה25.
באמצע חודש מאי תחנת רדיו איטלקית אזורית אישרה הסינגל הבא מהאלבום יהיה "Slow Down Baby", המפיקה סופי מולר יצאה בהצהרה בסוף חודש מאי כי היא תביים את הקליפ לסינגל, 
אבל עדיין לא אושרה רשמית ההצהרה. ב-12 ביולי הצהירו חברת התקליטים של אגילרה כי הסינגל הבא שיצא באירופה מהאלבום יהיה "Oh Mother".

Hurt

בתחילה תכננה אגילרה ששירה "Candyman" יהיה הסינגל השני אך בשל דמיונו לסינגל הראשון ("Ain't No Other Man") והחלטת חברת התקליטים תקליטי RCA ש-"Hurt" צפוי להיות בלדה מתאימה יותר לתקופת החגים בחורף, סוכם על החלפת הסינגל השני. השיר נכתב בידי אגילרה, לינדה פרי ומארק רונסון. מילות השיר מתארות התמודדות עם אובדן אדם קרוב, אהוב ויקר. אגילרה הציגה לראשונה את השיר על במת טקס פרסי המוזיקה MTV אמריקה, לקראת השקתו כסינגל. "Hurt" יצא לאור לתחנות הרדיו בארצות הברית ב-18 בספטמבר 2006. כשבשבוע העשירי שלו במצעד ההוט100 בבילבורד הוא דורג במקום ה-49. אגילרה קידמה את הסינגל במהלך הופעות בתוכניות טלוויזיה ואירועים, "Hurt" הביקורות היו מעורבות לרוב . אחד המבקרים הידועים בעולם, האחראי לביקורות ארגון תחנות הרדיו הבינלאומי, TOP 40, ביל לם, ציין כי "הסינגל תלוי בפסנתר בלבד שנותן את מרב השליטה לאחד מהקולות הגדולים ביותר בהיסטוריית המוזיקה ששר מילות כאב, אשמה, יגון וצער באובדן אדם אהוב". קליפ בהשראת תחום הקרקס צולם בלוס אנג'לס במשך חמישה ימים בספטמבר ושודר לראשונה ב-17 באוקטובר בתוכנית TRL. היה זה הקליפ הראשון שאגילרה השתתפה גם בהפקתו. הקליפ הגיע למקום הראשון ב-TRL במשך 14 פעמים. בנוסף, הקליפ זכה בטקס פרסי הקליפים MVPA בשני פרסים בקטגוריות: "קליפ השנה" ו"מפיק\ים הקליפ לזמרת השנה". הקליפ מתחיל ומסתיים במוזיקת הרקע של הרצועות "Enter the circus"/"Welcome" מהאלבום, כשקול גבר מציג קרקס מדהים, הקליפ מתחיל בשחור-לבן. החלפת הקליפ לצבעוני מתרחשת ברגע הצגת אגילרה בחדר הלבשה במראה אופנה עתיקה, מקבלת פרחים ומברק חשוב. פלאשבק מציג את לאסי קאי, שמשחקת את תפקיד אגילרה בילדותה, משחקת עם שחקן הקולנוע טימות'י וי. מרפי, בתפקיד אביה, והולכת על חבל דק. בעידוד אביה, ממשיכה הילדה להתאמן במשחקי הקרקס. כשהקליפ ממשיך, נראית הילדה בבגרותה, בתפקיד אגילרה עצמה, יורדת מחבל מתקרת הקרקס לעבר גב פיל, כשאביה צופה בה בהערכה וגאווה מהקהל שמריע בהתלהבות. מאוחר יותר, היא מנסה לברך אותו לשלום אבל נמשכת בידי מעריצים וצלמים. תוכן המברק מתגלה מאוחר יותר כהודעה על מות אביה, וכשאגילרה מבינה שהייתה עטופה יותר מדי בעולם הבידור, היא רצה החוצה מהקירקס בניסיון מתמשך למצוא את אביה. הקליפ מסתיים בסצנה בה אגילרה יושבת על קופסת קרקס, שרה ובוכה, שמשתלבת עם סצנה בה נראית אגילרה מוכת הולם וצער שרועה על האדמה מחוץ לתפאורת הקרקס. הסינגל נכנס למצעד ההוט100 בבילבורד בארצות הברית למקום ה-99, כשבשבוע העשירי שלו במצעד הצליח להגיע למקום ה19. הסינגל הגיע למקום ה-11 בבריטניה. המיקום הנמוך ביותר שלה בבריטניה מאז הסינגל "I Turn to You", אף על פי שהגיע למקום ה-11 הוא מכר כמות גדולה של 359,532 עותקים. הוא הוכתר כ"סינגל זהב" בארצות הברית (500,000 עותקים), גרמניה (150,000 עותקים), אוסטריה (15,000 עותקים), אוסטרליה (35,000 עותקים), בלגיה (20,000 עותקים), וכ"סינגל פלטינה" בעולם כולו (2 מיליון עותקים). מסביב לעולם, הסינגל הפך ללהיט בינלאומי כשהוא כובש צמרות מצעדי מדינות שונות, בין היתר את כל המצעדים הקיימים בישראל.

F.U.S.S. (קטע המעבר)

הרצועה השמינית בתקליט הראשון באלבום הכפול נוקטת את העמדה: "Fuck U Scott Storch" ("לך תזדיין סקוט סטורצ'"). סקוט סטורצ' הפיק וכתב מספר שירים באלבום הקודם של אגילרה Stripped, שכוללים את השירים: "Walk Away", "Can't Hold Us Down", "Infatuation", "Fighter", "Loving Me 4 Me", "Keep On Singin' My Song", and "Underappreciated". סטורצ' התבקש להיות מעורב בעבודת האלבום Back to Basics אבל סירב להיות חלק מהפרויקט כשאגילרה סירבה לשלם את דמי הטיסה שלו ושל הצוות שלו לטוס אליה, בקרב טענות נוספות שביקש, שהובילו להפסקת מערכת היחסים ביניהם.

מכירות והישגים

בדריכת בכורה במקום הראשון במצעד 200 האלבומים של ארצות הברית, הפך Back to Basics לאלבום השני של אגילרה בקריירה שהגיע למקום הראשון באמריקה. היא קיבלה את ההישג הגדול ביותר שלה במכירות השבוע הראשון להשקת אלבום עם מכירות שעומדות על 346,000 עותקים בארצות הברית בלבד. בנוסף, אחד מהמכירות הגדולות ביותר לשבוע ראשון להשקת אלבום של זמרת בשנת 2006. אבל נעקפה על ידי ביונסה עם אלבומה B'Day.
האלבום הגיע למקום הראשון במצעדי המדינות : ארצות הברית, בריטניה, גרמניה, הולנד, אוסטרליה, קנדה, שווייצריה, אוסטריה, אירלנד, וֵילְס, תאילנד, טיוואן, סינגפור, הפיליפינים, קוריאה, אינדונזיה, הונג קונג באותו שבוע ראשון להשקתו. Back to Basics הוא האלבום ה16 הנמכר ביותר לשנת 2006 בעולם כולו. 
שבועיים לפני השקתו בחנויות ארצות הברית, iTunes ארגון חנויות האינטרנט פתחו ברכישה מוקדמת של האלבום. מיד הכו את חנויות האינטרנט ברכישת האלבום והאלבום נכנס למקום הראשון במצעד האלבומים ברשת.